gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es es gl gl gl gl ceb gl gl gl pt gl gl gl gl gl gl de en sv fr de de it gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Israel advirte que só é "o comezo da batalla"
Xoves, quinta feira, 06 de outubro de 2022
EUA exíxelle a Hamas o cesamento inmediato do disparo de foguetes. Convocan actos de solidariedade co pobo palestino, este martes en Compostela e en Vigo.
Un soldado israelí en Cisxordania discute con manifestantes polo ataque a Gaza (clique para ampliar)
O xeneral do Exército israelí e membro da xefatura de estado maior, Dan Harel, afirmou o luns que "esta operación é diferente das precedentes". "Estamos no comezo da batalla. A parte máis difícil aínda está por chegar e debémonos preparar", declarou ao xornal Yédiot Aharonot.
Neste senso, o ministro de Defensa de Israel, Ehud Barak, anunciou durante unha sesión especial da Knesset (o Parlamento) que a ofensiva en Gaza, que xa causou a morte de cando menos 320 persoas, "ampliarase e agudizarase tanto como sexa necesario". Todo fai prever unha incursión terrestre inminente.
"Sabemos cales son os obxectivos e avanzamos cara a eles con determinación", engadiu. Segundo Barak, a operación non responde a "sentimentos de vinganza" ou "xenreira", senón que chega tras meticulosas preparacións "levadas a cabo coa cabeza fría e responsabelmente".
Ao respecto, o goberno de Estados Unidos culpou da violencia a organización islamista Hamas, que controla o goberno de Gaza, e exixiulle que deixe de "lanzar proxectís contra Israel" e "respecte o cesamento do fogo" dos últimos meses.
Nun comunicado que leu un voceiro da Casa Branca, George Bush fixo un chamamento a prol dunha paz duradeira e sostíbel na rexión. Israel, afirma, o único que busca coas súas operacións militares é defender os seus cidadáns, e non busca retomar o control de Gaza.
Ademais, segundo informan as axencias internacionais, o presidente electo do país, Barack Obama, mantén contacto permanente con Bush, e reunirase nas próximas horas co seu conselleiro de seguridade nacional, o xeneral James Jones, e coa súa futura secretaria de Estado, Hillary Clinton.
Condena a ofensiva de Israel
Numerosos países de todo o mundo, na súa maior parte de maioría musulmá, entre estes Paquistán, Afganistán, Indonesia e Malaisia, seguiron condenando este luns a ofensiva de Israel. O ministerio afgán de Exteriores dixo que os bombardeos, que "matan inocentes", non poden xustificarse "só pola política de Hamas".
Tamén China mostrou a súa preocupación pola actitude israelí. Xapón chamou á calma a ambas as dúas partes. O goberno de Sudáfrica convocou o embaixador israelí para transmitirlle a súa "profunda inquietude" ante a "brutal agresión" das forzas israelís en Gaza. No polo oposto, informa AFP, Canadá e Alemaña, ao igual que EUA, culparon directamente a Hamas da violencia.
Solidariedade co pobo palestino en Compostela e en Vigo
A Coordinadora Galega pola Paz, a Iniciativa polos Dereitos Humanos, a Coordinadora de ONGDs, o Foro de Inmigración, a Fundación Araguaney, entre outras entidades civís do país, convocaron para este martes unha concentración de urxencia en Compostela "para reclamar a fin da brutal agresión do Estado de Israel ao pobo de Palestina".
O acto, programado para as 20.00 horas na Praza do Toural, será silencioso. As asociacións promotoras suxiren que os asistentes porten velas e vistan o kufieh (pano palestino) como mostra de solidariedade cos habitantes de Gaza.
Á mesma hora, en Vigo, tamén haberá unha outra concentración irmandada coa da capital galega. Neste caso será diante do MARCO.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Soldados israelís, este luns na fronteira norte con Gaza
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto